Politiet holdt vagt ved stjålen bil efter et tip fra en vågen borger, og fangede formodede gerningsmænd til en række indbrud i Vendsyssel. 

To mænd fra Aalborg på henholdsvis 22 og 24 år blev natten til mandag anholdt, efter at politiet havde fået en henvendelse fra en vågen borger. Borgeren havde undret sig over, at to mænd parkerede en varebil for enden af villavejen Tujavej i Brønderslev og kontaktede derfor politiet. Det viste sig, at varebilen var stjålet, og derfor kørte politiet hurtigt til stedet, hvor de lå på lur, indtil de to mænd dukkede op igen. De to mænd, der begge er kendt af politiet, blev anholdt. Politiet mistænker dem for at stå bag en række indbrud i Vendsyssel den seneste tid. Der blev ikke fundet tyvekoster i bilen, kun en række værktøj. Den stjålne varebil blev stjålet i Kaas onsdag. Den 22-årige blev mandag efter frokost fremstillet i grundlovsforhør. Han blev varetægtsfængslet frem til 16. maj for indbrud og brugstyveri.